open-index/open-wikipedia-markdown huggingface dataset:
Miles Crowley

Dr **Miles Crowley** (* 22. Hornung 1859 z’ Boston, Massachusetts; †&nbsp;22. Septamber 1921 z’ Galveston, Texàs) ìsch a US-àmerikànischer Politiker gsìì. Zwìscha 1895 un 1897 hàt’r dr Bundesstaat Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr Miles Crowley ìsch ànna 1859 z’ Boston uff d’ Walt kumma. Ar ìsch ìn d’ äffentliga Schüala vu siinera Haimet gànga un hàt d’rnooh àls Hààfa-n-àrwaiter gschàfft. Ìn da 1870er Joohra hàt’r uff Galveston ìns Texàs gwàndelt, wu-n-’r schtällvertrattander Laiter vu dr Fiirwehr worra-n-ìsch. Ar hàt d’rnooh Racht gschtudiart un ìsch ànna 1892 àls Rachtsànwàlt züagloo worra. Ar hàt àlso àls Ànwàlt gschàfft; gliichzittlig hàt’r siina politischa Kàrriar ààgfànga, àls Mìtglììd vu dr Demokrààtischa Pàrtäi. Ànna 1892 ìsch’r Àbgoordnet’r gsìì ìm Represantàntahüüs vum Texàs. Ìm Joohr druff ìsch’r Mìtglììd ìm Schtààtssenààt worra — doo ìsch’r bis 1894 blììwa.

Bii da Kongrasswàhla vu 1894 ìsch dr Crowley ìm 10. Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1895 gsìì, àls Noohfolger vum Walter Gresham. Ar hàt sìch bii dr Wàhl vu 1896 nìt uffgschtällt un hàt àlso àm 3. März 1895 dr Kongrass fààraloo. Noh siinera Zitt ìm US-Represantàntahüs hàt dr Crowley wììder z’ Galveston àls Ànwàlt gschàfft. Vu 1904 bis 1912 ìsch’r Schtààtsànwàlt ìm Galveston County gsìì. Ànna 1920 ìsch’r därt Bezirksrìchter worra. Ar ìsch àm 22. Septamber 1921 z’ Galveston gschtoorwa — därt ìsch’r àui beardigt worra.

## Lìteràtüür
* 

## Weblìnks
* 
*
Robert B. Hawley

Dr **Robert Bradley Hawley** (* 25. Oktoower 1849 z’ Memphis, Tennessee; †&nbsp;28. Nowamber 1921 z’ Nöi York) ìsch a US-àmerikànischer Politiker gsìì. Zwìscha 1897 un 1901 hàt’r dr Bundesschtààt Texàs ìm Represantàntahüüs vu da Veraingta Schtààta vertratta.

## sii Laawa un Kàrriar
Dr Robert Bradley Hawley ìsch ànna 1849 z’ Memphis ìm Bundesschtààt Tennessee uff d’ Walt kumma. Ar ìsch d’ äffentliga Schüala vu siinera Haimet gànga, drunter ìns Christian Brothers’ College. Ànna 1875 hàt’r uff Galveston ìns Texàs gwàndelt, wu-n-’r 20 Joohra làng ìm Hàndel un ìm Hàndwark gschàfft hàt. Vu 1889 bis 1893 ìsch’r Vorsìtzender vum Bìldungsüssschuss vu Galveston gsìì. Politisch ìsch’r Mìtglììd vu dr Repüblikàànischa Pàrtäi gsìì. Ànna 1890 ìsch’r zittawiis Vorsìtzender vum regionààla repüblikàànischa Pàrtäitààg ìm Texàs gsìì. Üsserdam hàt’r àls Delegiart’r àn mehrera Repüblikàànischa Nàzionààla Versàmmlunga mìtgmàcht.

Bii da Kongrasswàhla vu 1896 ìsch dr Hawley ìm 10. Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1897 gsìì, àls Noohfolger vum Miles Crowley. Ar ìsch amol wììdergwählt worra un ìsch àlso bis àm 3. März 1901 ìm Kongrass blììwa. Ìn dara Zitt ìsch dr Schpànisch-Àmerikànischa Kriag gsìì. Ànna 1900 hàt sìch dr Hawley fìr a Wììderwàhl nìt uffgschtällt. Noh-n-em And vu siinera Zitt ìm US-Represantàntahüss hàt dr Hawley s’ Unternamma Cuban-American Sugar Co. grìnda un ìsch Presidant vun em worra.

Dr Robert Hawley ìsch àm 28. Nowamber 1921 z’ Nöi York gschtoorwa un ìsch uff’m Lakeview-Frììdhoof z’ Galveston beardigt worra.

## Lìteràtüür
* 

## Weblìnks

*
George Farmer Burgess

Dr **George Farmer Burgess** (* 21. Septamber 1861 z’ Wharton, Wharton County, Texàs; †&nbsp;31. Dezamber 1919 z’ Gonzales, Texàs) ìsch a US-àmerikànischer Politiker gsìì. Vu 1901 bis 1917 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr George Farmer Burgess ìshc ànna 1861 z’ Wharton ìm Süüdoschta vum Texàs uff d’ Walt kumma. Ar ìsch ìn d’ äffentliga Schüala vu siinera Haimet gànga. Ànna 1880 hàt’r mìt siinera Müatter ìns Fayette County gwàndelt, wu-n-’r ìn dr Làndwìrtschàft gschàfft hàt. Schpeeter hàt’r àls Lààda-n-ààgschtällt’r gschàfft. Ar hàt d’rnooh Racht gschtudiart un ìsch ànna 1882 àls Rachtsànwàlt züagloo worra. Àls Ànwàt hàt’r z’äärscht z’ La Grange gschàfft. Ànna 1884 hàt’r uff Gonzales gwàndelt, wu-n-’r zwìscha 1886 un 1889 Bezirksschtààtsànwàlt ìm Gonzales County gsìì-n-ìsch. Gliichzittlig hàt’r a politischa Kàrriar ààgfànga, àls Mìtglììd vu dr Demokrààtischa Pàrtäi. 

Bii da Kongrasswàhl vu 1900 ìsch dr Burgess ìm 10. Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1901 àls Noohfolger vum Robert B. Hawley gsìì. Ar ìsch sììwamol wììdergwählt worra un ìsch àlso bis àm 3. März 1917 ìm Kongrass blììwa. Zitter 1903 hàt’r därt àls Noohfolger vum Albert S. Burleson dr 9. Dischtrikt vu siim Schtààt vertratta. Ànna 1913 hàt maa-n-ìm Kongrass dr 16. un dr 17. Verfàssungszüasàtz ràtifiziart.

Ànna 1916 hàt dr George Burgess vu siinera Pàrtäi fìr d’ Wàhla zem US-Senààt wälla nominiart wara, àww’r ’s ìsch nìt asoo gsìì. Noh-n-em And vu siinera Àmtszitt ìm US-Represantàntahüüs hàt’r wììder àls Ànwàlt gschàfft. Ar ìsch àm 31. Dezamber 1919 z’ Gonzales gschtoorwa, wu-n-’r àui beardigt worra-n-ìsch. 

## Lìteràtüür
* 

## Weblìnks

*
James P. Buchanan

Dr **James Paul Buchanan** (* 30. Àwrìl 1867 z’ Midway, Orangeburg County, Süüdkàrolina; †&nbsp;22. Hornung 1937 z’ Washington, D.C.) ìsch a US-àmerikànischer Politiker gsìì. Zwìscha 1913 un 1937 hàt’r dr Bundesschtààt Texàs ìm Represantàntahüüs vu da Verainigta Schtààta vertratta.

## sii Laawa un Kàrriar
Dr James Paul Buchanan ìsch ànna 1867 z’ Midway ìm Bundesschtààt Süüdkàrolina uff d’ Walt kumma. Ar ìsch a Küsää gsìì vum Kongrassàbgoordnet Edward W. Pou (1863–1934) üss Nordkàrolina. Noch ìn siim Geburtsjoohr hàt’r mìt siina Äältra-n-uff Chappell Hill ìns Texàs gwàndelt, wu-n-’r schpeeter ìn d’ äffentliga Schüala gànga-n-ìsch. Ar hàt d’rnooh àn dr Üniwärsiteet vum Texàs z’ Austin Racht gschtudiart un ìsch ànna 1889 àls Rachtsànwàlt züagloo worra. Ar hàt àlso àls Ànwàlt fànga-n-àà schàffa. Vu 1889 bis 1892 ìsch dr Buchanan Frììdarìchter ìm Washington County gsìì. D’rnooh hàt’r zwìscha 1892 un 1906 ìn verschììdana Beraicha-n-àls Schtààtsànwàlt gschàfft. Gliichzittlig hàt’r siina politischa Kàrriar ààgfànga, àls Mìtglììd vu dr Demokrààtischa Pàrtäi. Vu 1906 bis 1913 ìsch’r Àbgoordnet’r ìm Represantàntahüüs vum Texàs gsìì.

Noh-n-em Rucktrìtt vum Àbgoordnet Albert S. Burleson ìsch dr Buchanan ìn dr Nochwàhl fìr dr 10. Sìtz vum Texàs àls dam sii Noohfolger ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 15. Àwrìl 1913 gsìì. Ar ìsch zwelf mol wììdergwählt worra un ìsch àlso bis züa siim Tood àm 22. Hornung 1937 ìm Kongrass blììwa. Vu 1933 bis 1939 ìsch’r Vorsìtzender vum Bewìlligungsüssschuss gsìì. Ìn siinera Zitt àls Àbgoordnet’r ìsch unteràndrem dr Äärschta Waltkriag gsìì. Zitter 1933 hàt maa-n-ìm Kongrass d’ New-Deal-Gsätzer vu dr Bundesregiarung unter’m Presidant Franklin D. Roosevelt gschtìmmt. Zwìscha 1913 un 1933 hàt maa-n-àui dr 16., dr 17., dr 18., dr 19., dr 20. un dr 21. Verfàssungszüasàtz ràtifiziart.

Noh-n-em Tood vum Buchanan ìsch dr Lyndon B. Johnson àls sii Noohfolger ìn dr Kongrass gwählt worra — dr Johnson ìsch schpeeter Presidant vu da USA worra.

Noh-n-ìhm ìsch dr Lake Buchanan ìm Texàs gnännt.

## Lìteràtüür
* 

## Weblìnks

* 
*
The Guardian

**The Guardian** [] ìsch a britischa Tààgszittung. ’S ìsch d’ wìchtigschta Zittung vu dr britischa Lìnka.

D’ Zittung ìsch ànna 1821 z’ Manchester grìnda worra un ìsch bis 1959 unter’m Tìtel *The Manchester Guardian* ärschììna. Sa wìrd vu dr *Guardian News & Media Ltd.* veräffentligt, wo-n-ìhra Aigatìmmer d’ *Scott Trust Ltd.* ìsch — dia Schtìftung hàt àls Hàuiptziil, d’ schurnàlìschtischa un finànziälla Unàbhangikait vum *Guardian* z’ sìchra. Sitter 1993 ìsch àui d’ Sunntigszittung *The Observer* Tail vum Guardian News & Media Ltd. Dr Hàuiptsìtz lììgt hìtt ìm Londoner Schtàdttail Kings Cross. *The Guardian* därft fräi ìm Internet glaasa wara un wìrd dur fräiwìlliga Unterschtìtzer finànziart — dàs Modäll ìsch a bsundera Üssnàhm bii da britischa Zittunga. Àm 30. Mai 2015 hàt d’ Katharine Viner d’ Uffsàtzlaitung vum Alan Rusbridger ìwwernumma.

D’ Websitta vum *Guardian* wìrd jeeder Moneet vun äbba 150 Millioona Laaser bsüacht. Sa kämma vor àllem üss Groossbritànnia, àwwer’r àui vu da USA, vun Ìndià, Àuischtrààlia, Kànàdà, Frànkrììch, Diitschlànd un Israel.

## Lìteràtüür
* 
* 
* Ken Auletta: ''Freedom of Information''. In: *The New Yorker*. 7. Oktober 2013 – a Porträä vum Guardian vu siim Uffsàtzlaiter.

## Weblìnks

* Offiziälla Websitta (anglisch)

## Ainzelnoohwiisa
Karl August Candidus

Dr **Karl August Candidus** (àui *Carl* gschrììwa, uff Frànzeesch *Charles Auguste Candidus*; * 14. Àwrìl 1817 z’ Bìschwiller, Unt’relsàss; † 16. Jüüli 1871 odd’r 1872 z’ Feodossija, Krim) ìsch a elsassischer evànggelischer Pfàrrer un Dìchter gsìì.

## sii Laawa
Dr Karl August Candidus ìsch dr Suhn gsìì vum Karl Philipp Candidus (1793–1860), wo Pfàrrer z’ Bìschwiller un Àsswiller gsìì ìsch. Sii Groossvàtter vàttersitts ìsch eewafàlls Pfàrrer gsìì. Siina Müatter Maria Elisabeth Allgeyer (1799–1870) hàt üss Schtroossburi gschtàmmt. Dr Candidus hàt vu 1837 bis 1842 Gotteslehr, Filologii un Lìteràtüürgschìchta àn dr Üniwärsiteet vu Schtroossburi gschtudiart. Ar ìsch Mìtàrwaiter vu dr Zittschrìft *Erwinia* worra. Ar ìsch z’äärscht vu 1841 bis 1842 Lehrer àn’ra Prìwàttschüal z’ Màrkìrìch gsìì un ìsch d’rnooh bis 1846 Pfàrrvikàr z’ Àltwiller gsìì. Ànna 1846 sìnn siina *Gedichte eines Elsässers* ärschììna; d’ Dìchtung ärìnnert àn Eduard Mörike un Heinrich Heine. D’rnooh ìsch dr Candidus vu 1846 bis 1858 Pfàrrer z’ Nànzig gsìì.

Theoloogisch ìsch dr Candidus a Schialer vum Friedrich Schleiermacher gsìì. Ìn siim *Deutscher Christ* un *Grundlage zu einem Neubau der Religionsphilosophie* hàt’r versüacht, d’ Gedanka vum Schleiermacher mìt’m Gedankasyschteem vum G. W. F. Hegel un em Mystizischmus vum Johann Gottlieb Fichte z’ verbìnda. D’rnooh ìsch’r vu 1858 bis 1872 Pfàrrer vu dr reformiarta diitscha Gmainschàft z’ Odessa gsìì. Doo hàt’r s’ Büach *Mes griefs contre ces Messieurs par Madame la Logique* (1860) gschrììwa; ìn dam Wark hàt’r d’ frànzeescha Filosoofa kritisiart un hàt d’ sittliga Hoohait un Tiafa vum religiöösa Gfüühl wälla zaiga; d’rfìr hàt’r d’ Logik vum Hegel bnutzt. Sii Wark *Evangelium aeternum, Religiöse Betrachtungen für Gebildete* (1866) ìsch a Verkìndigung vum Evànggelium ìn Verbìndung mìt’m gaischtliga Laawa vum diitscha Volk vu dara Zitt.

Dr Candidus hàt sìch uff dr Ààschluss vum Elsàss àns Diitscha Kaiserraich gefraijt. Ànna 1871 hàt’r zwai Gedìchta unter’m Tìtel *Heimliche Heimat* veräffentligt, wu-n-’r d’ Grìndung vum Raichslànd Elsàss-Lothrìnga globt hàt. Ar ìsch änttöischt gsìì, wial siina elsassischa Frììnda ender frànzeesch hann wälla bliiwa.

Àm 20. Oktoower 1849 hàt dr Candidus d’ Luise Hornus (1823–1877) üss Speyer ghiiroota.

## d’ Biacher, wo-n-’r gschrììwa hàt
* *Gedichte eines Elsässers* (1846)
* *Deutscher Christ* (1854)
* *Grundlager zu einem Neubau der Religionsphilosophie*, Leipzig (1854)
* *Mes griefs contre ces Messieurs par Madame la Logique* (1860)
* *Evangelium aeternum, Religiöse Betrachtungen für Gebildete* (1866)
* *Neueste Göttergespräche* (1867)
* *Vermischte Gedichte*, Leipzig (1869)
* *Heimliche Heimat* (1871)

## Lìteràtüür
* 
*
Hebelbund

**Hebelbund** isch dr Name vu däne Verain:

* Hebelbund Löörech (grindet 1947)
* Hebelbund Mille (1948 bis 1998/2004)
Theo Klaus

Dr **Theo Klaus** (* 31. Jänner 1935 z Bischeffinge) isch e dytsche Buur, Beamte un Dialäktautor.

## Lääbe
Dr Klaus isch z Bischeffinge ufgwagse un wohnt bis hit in sym Elterehuus. No dr Volksschuel z Bischeffinge isch er uf d Buureschuel z Rotwiil gange. No dr Schuel het er e landwirtschaftli Lohnunternäme grindet (Maaidrescher, Härdepfelvollärner). Anne 1960 isch er Gmaindsrächner vu Bischeffinge wore, het aber allno uf em Hof vu dr Eltere buurt un d Rääbe gmacht. Vu 1981 bis zue dr Pänsionierig anne 1998 isch er Hauptamtslaiter vu dr Stadt Vogtsburg gsii, wu Bischeffinge syt dr Verwaltigsreform derzue ghert.

Näb em Beruef het er si as Vorstandsmitglid in verschidene Verain engaschiert, unter anderem as Rächner oder Schriftfierer i

Dr Klaus schrybt Gedicht, Gschichte un au Lieder sym Kaiserstieler Alemannisch. Anne 1996 het er mit „Bischoffingen. Unser Dorf in alter Zeit“ e Bildband mit alte Bilder vu sym Haimetdorf uusegee. Doodin het er au e baar aigeni Gedicht uf Alemannisch vereffetligt. Wel er gmerkt het, ass die Gedicht guet aachuu sin, het er 2002 mit „He dü liebi Zit“ sy zwoot Buech uusegee, e alemannische Gedichtband. Är het langi Johr e alemannischi Kolumne im Regio-Magazin gschribe. Anne 2011 het er e CD mit 30 Gschichte, Gedicht un Lieder uusegee, wun er sälber druf vorgläse un gsunge het. Iber sy Lääbe het e anne 2021 unter em Titel „Krieg und Frieden“ en autobiografische Churzroman vereffetligt.

Är isch ghyrote un het e Dochter.

## Wäärch
* *Bischoffingen. Unser Dorf in alter Zeit.* Bildband mit Gedichten. Geiger, Horb am Neckar 1996. 72 S. ISBN 3-89570-249-8
* *He dü liebi Zit. Alemannische Gedichte.* Weis, Freiburg 2002. 96 S., 2. erw. Aufl. 2006. 120 S.
* *He was dü nit saisch.* CD. Eigenverlag, Vogtsburg 2011
* *Krieg und Frieden. Die Lebensgeschichte eines Kaiserstühlers.* Gutenbergdruckerei, Freiburg 2021

## Weblink
* Sebastian Ehret: Zufriedener Blick auf das eigene Leben, Badische Zeitung, 11. Dezämber 2021
* Benjamin Bohn: Fasziniert vom Kaiserstühler Dialekt. Heimatdichter Theo Klaus veröffentlicht eine CD, Badische Zeitung, 09. Merz 2011
* Iber dr Theo Klaus mit ere Uuswahl an Gedicht uf dr Websyte vum Harald Noth
Pierre Cormon

De **Pierre Cormon** (uf d Welt cho am 3. Septämber 1965 z Ambilly, Frankriich) isch en Schwiizer Schriftsteller, wo Büecher uf Französisch, Änglisch und Portugisisch veröffentlichet het, dodrunder *Swiss Politics for Complete Beginners*.

## Wäärch
* *Le Génie de l'aubergine*, Atelier du poisson soluble, 1997, ISBN 9782950456854
* *Les Mémoires de Satan*, Atelier du poisson soluble, 2005, ISBN 9782913741331
* *Le Traître*, Slatkine, 2010, ISBN 9782832103913
* *Swiss Politics for Complete Beginners*, Slatkine, 2014, ISBN 9782832106075
** *La politique suisse pour les débutants,* Slatkine, 2016, ISBN 9782982107539
* *O Grande Dia*, Quixote + Do, 2024, ISBN 978-8566256918

## Weblink
* ''Pierre Cormon. Jornalist and Writer.'' Offizielli Website

## Fuessnote
Gerhard Hiesel

Dr **Gerhard Hiesel** (* 1. Dezämber 1941 z Wien; † 6. Juni 2023) isch e eschtrychische Klassische Archeolog gsii.

## Lääbe
Dr Gerhard Hiesel isch e Suhn vum Schriftsteller Franz Hiesel (1921-1996) gsii. Är het vu 1959 bis 1966 studiert. Anne 1966 isch er an dr Uniwersitet Hamburg bim Ulf Jantzen mit ere Arbet iber *Samische Steingeräte* promowiert wore. 1969 isch er wisseschaftlige Assischtänt an dr Uniwersitet Fryburg wore, dert het er si anne 1977 au habilitiert mit einer Studie zue dr spothelladische Huusarchitäktur. Vu 1977 bis 1985 un vu 1995 bis zue syre Pänsionierig 2007 het er as Dozänt am Archeologische Inschtitut vu dr Uniwersitet Fryburg gschafft. Anne 1980 isch er zum usserblanmäßige Profässer ernännt wore. Synio Forschig un Lehr het en zytwys au an anderi dytschi un schwyzerischi Uniwersitete gfiert, unter andere uf Bärn nun uf Basel.

Dr Hiesel het langi Johr bi dr Grabige an dr Burg vu Tiryns (Pellepones) mitgschafft. Speter isch er bi dr Uusgrabigsprojäkt vum Fryburger Archeologische Inschtitut unter em Volker Michael Strocka z Thugga (Dougga z Tunesie) un z Nysa am Mäander in dr hitige Dirkei mitgmacht. Sy Forschigsschwärpunkt isch di Ägäisch Archeology gsii.

Ab 1967 isch dr Hiesel mit dr Schwyzer Bildhaueri Bettina Eichin ghyrote gsii, wun er z Griecheland chännegleert ghaa het, wu si as Reschtauratori uf ere dytsche Grabig gschafft het. Zue dr Schueler*ne vum Hiesel het unter andere dr Philipp von Rummel ghert.

## Schrifte
* *Samische Steingeräte*. Dissertation Hamburg 1967.
* mit em Peter Gercke: *Grabungen in der Unterstadt von Tiryns von 1889 bis 1929* (= *Tiryns* Band 5). Philipp von Zabern, Mainz 1971.
* *Späthelladische Hausarchitektur. Studien zur Architekturgeschichte des griechischen Festlandes in der späten Bronzezeit*. von Zabern, Mainz 1990, ISBN 3-8053-1005-6.
* mit em Martin Flashar (Hrsg.): *Konturen. Vasen der Berliner Antikensammlung in Freiburg*. Biering und Brinkmann, München 1997, ISBN 3-930609-16-9.
* mit em Rainer Albertz un em Horst Klengel: *Frühe Hochkulturen. Ägypter – Sumerer – Assyrer – Babylonier – Hethiter – Minoer – Phöniker – Perser*. Stuttgart, Theiss 2003, ISBN 3-8062-1756-4.

## Weblink
* 
* 

## Fueßnote
Heimattage Baden-Württemberg

D **Haimetdäg Bade-Wirttebärg** (dt. *Heimattage Baden-Württemberg*) git s syter anne 1978 all Johr, si sin s offiziäll Landesfescht vu Bade-Wirttebärg. 

## Iberblick
D Haimetdäg wäre all Johr vun ere andere Stadt uusgrichtet. Die Stadt isch zäme mit em *Landesuusschuss Haimetpfläg Bade-Wirttebärg* *(Landesausschuss Heimatpflege Baden-Württemberg)* fir d Organisazion verantwortli.

Drait wird dr Landesuusschuss vu dr vier regionale Arbetskrais Haimetpfläg in dr Regierigsbezirk Fryburg, Kallsruh, Stuegert un Dibenga.

Im Rame vu dr Haimedäg git s verschideni kulturälli Veraastaltige. Hegschtpunkt isch en Umzug dur d Stadt, wu Drachteverain un Musikkapälle us allne Regione vum Land mitmache.

Di erschte Haimetdäg het s vum 4. bis 10. Septämber 1978 z Konstanz gee. Syterhär wird alle Johr am erschte Dag au d Haimetmedallie vum Land Bade-Wirttebärg an zeh Burger*ne vergee, wu si verdient gmacht hän um s Land Bade-Wirttebärg. Verantwortli fir d Vergab vu dr Haimetdäg isch s Staatsminischterium Bade-Wirttebärg un dr *Landesuusschuss Haimetpfläg Bade-Wirttebärg*.

## Veraastaltige
### Bishärigi Veraastaltige
*Haimetdäg Bade-Wirttebärg* het s bishär in däne Stedt gee:
* 1978: Konschtanz
* 1979: Esslenga
* 1980: Offeburg
* 1981: Haalbrunn
* 1982: Raveschburg
* 1983: Pforze
* 1984: Hoedna
* 1985: Villinge-Schwenninge
* 1986: Buche
* 1987: Albstadt
* 1988: Enge
* 1989: Nirdenga
* 1990: Brette
* 1991: Aurich
* 1992: Oole
* 1993: Ähringe
* 1994: Eddlinge
* 1995: Semmerenga
* 1996: Weil dr Stad
* 1997: Säckinge/Währ
* 1998: Ladeberg
* 1999: Pfullenga
* 2000: Schramberg
* 2001: Rappene
* 2002: Mossbach
* 2003: Rautweil
* 2004: Wãẽgaade
* 2005: Schorndorf
* 2006: Wärde
* 2007: Ebbinge
* 2008: Ulm
* 2009: Reidlenga
* 2010: Markgreflerland: Di nyyn Gmaine Augge, Badewyler, Ballrechte-Dottige, Bugginge, Eschbe, Haitersche, Mille, Neiburg un Sulzburg hän d Haimedäg zäme uusgrichtet.
* 2011: Bihl
* 2012: Stedtdreieck Eschinge, Briilinge un Hiifinge
* 2013: Neckar-Erlebnis-Tal e.&nbsp;V.: Sulz, Horb, Eudinge, Schdarzach un Raodeburg
* 2014: Woeblenga
* 2015: Brusel
* 2016: Märchedol
* 2017: Kallsruh
* 2018: Waldkirch
* 2019: Wẽnnede
* 2020: Sinse (abgsait wäg dr COVID-19-Pandemi)
* 2021: Radolfzell
* 2022: Offeburg
* 2023: Bibra

### Blanti Veraastaltige
* 2024: Härtsfeld (d Stadt Nääres zäme mit dr Gmaine Natta un Discheng)
* 2025: Woinem
* 2026: Owerkirch

## Weblink
* *[https://im.baden-wuerttemberg.de/de/land-kommunen/heimattage/ Haimetdäg Bade-Wirttebärg]* uf Baden-Württemberg.de
Kalabreser

Dè **Kalabreser** isch èn Filzhuèt mit èrè breitè Chrämpè un chunnt urschprünglich us Kalabriè. Dè Huèt hèt è konisch zuèlaufèndi Chopfform un è sitlich eisitig uèklappti Huètchrämpè. Diè italiènischè Republikaner resp. Freiheitskämpfer hèn sèllè Filzhuèt anno 1848 drait. Dè baddische Revolutionär Fridder Hecker (1811–1881) hèt èn au drait un populär gmacht, sèllèwäg hèt sich d Bezeichnig **Heckerhuèt** etablyrt un bis hüt ghaaltè.  Spôter isch au èn Damèschtrauhuèt „Kalabreser“ dauft worrè. Ußerdèm wörd au dè Huèt vo dè Zimmergsellè uff dè Walz als Kalabreser benamst worrè.

Z Konschdanz volait dè Chraisvoband vo dè SPD jöhrlich dè Heckerhuèt an Persönlichkeitè, wo sich um diè Soziali Demokraty vodiènt gmacht hèn.

## Beleeg
Entreprise romande

*Entreprise romande*, früener *L'Ordre professionel*, esch e Wirtschaftszitig us de französischsprochige Schwiiz. Si isch 1933 gründet worde und isch s Organ vo de Fédération des Entreprises Romandes Genève.

Ursprünglich isch si all Wuche uusechoo. Sit 2010 chunnt si all zwee Mönet uuse.

## Weblink
* Offizielli Website (französisch)
* Website vo de Fédération des Entreprises Romandes Genève (französisch)

## Fuessnote
J. Weck

D **J. Weck GmbH u. Co. KG**, friejer „J. Weck u. Co.“ z Öflikche (ghert hit zue Wäär) isch e Härsteller vu gwindlose Gleser zur Haltbarmache, Ufbhalte un Härstelle vu Spyse dur Yymache. D Produkt nännt mer no aim vu dr Grinder Yyweck- oder Weck-Gleser.

Härgstellt wäre die Gleser bi dr Dochtergsellschaft *Weck Glaswerk GmbH* z Bonn. No dr aigene Aagab vum Unternäme produziert mer au Wyssglasverpackige fir Getränk un Nahrigsmittel un au Sunderglser. Zue dr Produkt vu dr Firma J. Weck zelle au Sammelbhälter zum Bstimme vum Staubniderschlag no dr Bergerhoff-Method.

## Gschicht
S *Yyweck-Verfahre* het dr Chemiker Rudolf Rempel vu Gelsenkirchen no 1880 erfunde un am 23. April 1892 batäntiere loo. Wu sy jingere Brueder, e Fabrikant z Plettenberg, di erschte sonig Gleser verschickt ghaa het, het si dr dytsch Unternämer Johann Carl Weck fir des Verfahren inträssiert un s Batänt 1895 gchauft. Zäme mit em Unternämer Georg van Eyck het er am 3. Jänner 1901 z Öflikche d Firma as „J. Weck u. Co“ grindet „zum Vertrieb von Einkochgläsern, -ringen, -töpfen und -zubehör der Marke Weck“.

No dr Bilanz 2011 isch s Unternäme voll uusglaschtet gsii un het sy Umsatz vu 38,7 Millione im Johr 2010 uf rund 39,5 Millione Euro chenne staigere. Im Juni 2023 het s Unternäme ne Aadrag uf e Insolwänzverfahre gstellt.


J. Weck GmbH u. Co. KG, 001.jpg|J. Weck GmbH u. Co. KG, Werk Bonn-Duisdorf, Luftufnahm (2017)
Weck Glaswerk.jpg|Weck-Glaswerk z Bonn-Duisdorf, 2010
20150521 Expo 2015 Themenabend, Deutsche Messe AG, Freundeskreis Hannover, Exposeum, (374).JPG|Weck-Gleser mit Dessert fir e Buffet 2015 uf ere Mäss z Hannover
Weckglas mit Bügel.jpg|Weckglas mit Bigel

## Weblink

* Websyte vu dr J. Weck GmbH u. Co. KG

## Fueßnote
Stimmen-Festival

S **Stimme-Feschtiwäl** (dt. *Stimmen-Festival*) isch e Musikfeschtiwäl, wu syter anne 1994 all Johr im Summer im Juli oder Augschte z Löörech un andere Ortschafte in dr Region im Dreiländereck Dytschland, Frankrych, Schwyz stattfindet. S Musikfescht het si mit bis iber 30.000 Bsuecher*ne zue aim vu dr greschte un erfolgrychschte Musik-Feschtiwäl z Siddytschland un dr Schwyz entwickelt. Im Friejoh isch s as *Feschtiwäl vum Johr* fir dr *Live Entertainment Award* (LEA) nominiert gsii un isch uf Blatz 2 vu 700 bsuechte Veraastaltige vu dr Jury chuu. Veraastalte duet s Stimme-Feschtiwäl d Burghof Lörrach GmbH in Kooperation mit verschidene langjehrige Partner vu Dytschland un dr Schwyz, deert u.&nbsp;a. mit em Kanton Basel-Landschaft un dr Gmai Rieche. Vu 1994 bis 2012 het dr Hemult Bürgel s feschtiwäl glaitet, syter 2013 macht des dr Markus Muffler.

S Feschtiwäl bietet all Oobe Kunzärt an verschidene Spielort, unter anderem im Burghof Löörech, im Löörecher Rosefelspark, im Remische Theater z Augscht oder z Rieche. Uf em zäntral glägene Alte Määrtblatz z Löörech git s di greschte Kunzärt vum Feschtiwäl.

Bresäntiert wäre Verdrätter*ne un Ensemble vu dr Gsangs- un Chormusik, dodrunter Stars us dr Rock- un Pop-Musik, dr Klassik un em Jazz. Hegschtpinkt vum Feschtiwäll sin als d Ufdritt vu nazionale un internazionale Musiker*ne us dr verschidenschte Genre (Blues, Folk, Jazz, Klassik, Pop, Rock). Ufdrätte sin im Lauf vu dr Johr zem Byschpel dr Bob Dylan, dr Bob Geldof, dr Bryan Ferry, dr Elton John, d Joan Baez, dr Lenny Kravitz, dr Leonard Cohen, dr Lionel Richie, d Marianne Faithfull, dr Mark Knopfler, dr Neil Young, d Patricia Kaas, d Patti Smith, dr Paul Simon un d P!nk, derzue drätte Newcomer, Solischte un Cheer uf, us dr Region un us dr ganz Wält.

## Weblink
* Offiziälli Websyte vum Stimme-Feschtiwäl

## Fueßnote
Rheinfieber

**Rheinfieber** isch e Färnseh-Show gsii, wu 2023 uf France 3 uusgstrahlt woren isch. S isch e trinationali Late Night Show gsii, wu fascht uusschließlig uf Alemannisch („Elsässisch, Badisch un Schwyzerdütsch“) gschwätzt woren isch, per Untertitel het mer s no uf Franzesisch ibersetzt. 

Moderiert het d Sändig d Bénédicte Keck us em Elsass. Iri Gescht sin dr sidbadisch Comedian un Internet-Influencer Cossu us em Kinzigdal un d Schwyzer Schauspileri un Comedian Simone Kern vu Züri gsii. 

Mit däre Comedyshow het mer welle ufzaige, wie di alemannische Dialäkt d Mänsche in dr Region häne un däne vum Rhyy iber d Gränze verbinde. Mer het si mit Parodie, Sketch un Spiil iber Unterschid un Gmainsamkaite im Dreyeckland amüsiert, iber Alldagsprobläm un Skandal z Frankrych, z Dytschland un in dr Schwyz, iber Sache, wu d Lyt begaischtere oder by ne Härzchlopfe, Fieber, Schwaißuusbrich oder Nesseluusschleg uuslese duet.

D Sändig isch am 26. April ufzaichnet wore. Si isch us eme Zämenarbet vu France 3, em dytsche SWR un em schwyzerische SRF entstande un isch am 25. Juni 2023 uf France 3 uusgstrahlt wore.

## Weblink
* Rheinfieber, le show d’humour exceptionnel pour rire de notre quotidien de transfrontalier, France 3, 20. Juni 2023
* Viola Maury: Rheinfieber: drei Dialekte, eine Late-Night-Show, SWR, 24. Juni 2023

## Fueßnote
Abtritt

**Abtritt** stòt für:

* *Abort*, luèg au bi Toilèttè
* Rüggtritt, Uuscheidè us èm Amt odder Diènscht
* Abgang von èm Theaterdarschteller vo dè Büüni
Quantitative Lockerung

**Quantitativi Lockerig** (oder QE vo änglisch *quantitative easing*) isch en Wäg, womit d'Zentralbank versuecht, d’Wirtschaft z’pushe. Eifach gseit, kauft d’Zentralbank langfrischtig Staatsobligatione oder ander Wertschrifte vo Banken und Finanzinstitut, damit meh Geld in d’Wirtschaft chunnt. Das macht d’Zinse tiefer und’s isch denn für Firmene und Privatpersone eifacher, Geld uszlehne und z’investiere. D’Idee dahinter isch, dass das s’Wirtschaftswachstum stärkt und d’Inflation unter Kontrolle hält. Besonders wichtig isch QE in Zite vo Wirtschaftskrise oder Rezession, wenn normale geldpolitischi Mittel (wie d’Zinse senke) nöd gnueg si.
Valeria Gordeev

D **Valeria Gordeev** (* 1986 z Dibenga) isch e dytschi Schriftstelleri un Illuschtrateri. Anne 2023 het si dr Ingeborg-Bachmann-Bryys gwunne.

## Lääben un Wäärch
D Eltere vu dr Valeria Gordeev sin Ändi 1970er Johr us dr Sowjetunion uusgwanderet; iir Familie läbt hite z Russland, in dr Ukraine, dr USA un z Dytschland. D Gordeev het z Berlin Mathematik un Art in Context studiert un Literarisch Schryybe z Leipzig. Iri Abschlussaarbet an dr Uniwersiteet vu dr Chinscht z Berlin isch e Raisefierer an Böhmisch Meer bi dr Ingeborg Bachmann gsii, wu ne Gedicht vu dr eeschtryychische Autoori as Grundlaag ghaa het.

E Romanprojäkt zue me fiktive Foorschigsinschtitut, wu versuecht d Lyych vum Lenin z erhalte, isch 2018 im Rame vu dr Autoorewäärchstatt Prosa dur s Literarisch Colloquium Berlin gfeerderet woore. In Zytschrifte un andere Periodika het si syterhäär Uusziig us em Romaan un aigeständigi Verzellige vereffetligt.

Anne 2023 isch d Valeria Gordeev vu dr Juroori Insa Wilke zue dr Dääg vu dr dytschsproochige Literatuur z Klagenfurt am Wörthersee yyglaade woore un het deert mit irem Proosatäxt *Er putzt* dr Ingeborg-Bachmann-Bryys gwunne.

Zaichnige un Illuschtrazioone vu dr Gordeev zue literaarische Wäärch sin im Guggolz Verlag uusechuu. In Zämenaarbet mit em Autoor Franz Friedrich duet si Liedtäxt fir d Film vum Reschiseer Max Linz verfasse. D Valeria Gordeev läbt un schafft z Berlin.

## Uusglääseni Uuszaichnige un Stipändie
* 2018: Autoorewäärchstatt Proosa vum Literaarische Colloquium Berlin 
* 2019: Literatuurstipändium vum Land Brandeburg
* 2020: Literatuurstipändium vum Land Baade-Wiirttebäärg
* 2020: Gränzgänger Rescherschestipändium vu dr Robert-Bosch-Stiftig
* 2021: Nominierig fir dr Alfred-Döblin-Bryys
* 2022: Bryys vu dr Floriana Biennale fir Literatuur 
* 2023: Ingeborg-Bachmann-Bryys

## Uusglääseni Wäärch
* *Das Geheimnis der Piroschki*. Erzählung. In: *Federlesen*. Anthologie der Jürgen Ponto-Stiftung zur Förderung junger Künstler, Berlin 2018.
* *Die Zikade entschlüpft ihrer goldglänzenden Hülle*. Romanauszüge. In: *Sprache im technischen Zeitalter*, Berlin 2018.
* *The Time Machine Of The Benjaminian Front*. Erzählung. in: *Koschke. Publikation der Woche der Kritik*, Berlin 2019.
* *Archeology TV*. Prosa. In: *Tippgemeinschaft*. Anthologie, Leipzig 2019.
* *Ist es eine Utopie? Ist es eine Dystopie?*. Essay. Kollaboration mit Franz Friedrich. In: *schliff*. Edition text+kritik, Band 11: Utopie, Köln 2021.

## Weblink
* 
* Valeria Gordeev uf dr Websyte vum Bachmann-Bryys

## Fueßnote
Reinhard Reitzel

Dr **Reinhard Reitzel** (* 5. Dezämber 1812 z Eistett; † 28. Novämber 1889 z Schopfe) isch e dytsche Lehrer un Haimetdichter gsii.

## Lääbe
Är isch e Suhn gsii vum Reinhard Reitzel (1786–1851), eme Fäärber vu Eistett, un dr Jakobea Reitzel geb. Jösslin, verw. Herzog (1788–1864). Dr Reitzel isch ufgwagse mit eme jingere Brueder, Christoph Friedrich Reitzel (1814–1846), un ere eltere Halbschweschter, Maria Salome Herzog (* 1809), us dr erschte Eh vu dr Mueter. Zwai jingeri Gschwischter, Johann Christian (* 1816) un Maria Magdalena (* 1822), sin scho ase chlai gstorbe.

Ab Oktober 1846 isch dr Reitzel Lehrer z Witnau gsii, ab Mai 1851 z Chilche, ab 1855 derno isch er Hauptlehrer an dr Evangelische Maidlischuel z Neckargemünd wore un ab 1860 schließli an dr Erwyterete Maidlischuel z Mannem.

Um 1835 het er d Katharina Eva Uehlin (* 1801) vu Schopfe ghyrote. Dr gmainsam Suhn Robert Reitzel (1849–1898) isch Schriftsteller un Schurnalischt wore un 1870 in d USA uusgwanderet.

Dr Reinhard Reitzel het Gedicht gschribe, uf Hochdytsch un zum Dail au uf Alemannisch. E Uuswahl us syne Gedicht het er in e baar Biechli uusegee.

## Wäärch
* *Wiesenblumen, Gedichte und Erzählungen*. Lörrach, Karl R. Gautsch, 1841
* *Natur-Blätter : 50 Gedichte*. Mannheim, Schneider 1862
* *Sechs zwei- und dreistimmige Schullieder. Wort und Weise von Reinhard Reitzel, Hauptlehrer an der erweiterten Mädchenschule in Mannheim*. Lahr, F. H. Geiger [1866]
* *Muth und Trost.* 1871

Derzue het er fir s Badisch Sage-Buech (uusegee vum August Schnezler, 1846) verschideni Bydreg gschribe:
** *Der Fischer an der Wiese*
** *Der Schütze von Schopfheim*
** *Auf der Hebelshöhe bei Schopfheim*
** *Der Eichener See*
** *Das Brautbrünnlein*

## Literatur
* Robert Reitzel: *Das Reitzel-Buch. Einem Vielgeliebten zum Gedächtniss*. Detroit, Mich. 1900 (Hrsg. Martin Drescher), S. 291ff
* Kurt Heinzmann: *Ortsfamilienbuch Eichstetten, Eichstetten am Kaiserstuhl 1644-1900.* Gemeinde Eichstetten in Zusammenarbeit mit dem Heimat- und Geschichtsverein Eichstetten. Eichstetten 2002 (Deutsche Ortssippenbücher / Reihe A 309, Badische Ortssippenbücher 98)

## Weblink
* Reitzel, Reinhard uf LEO-BW
* Reitzel, Reinhard in dr Landesbibliographie Baden-Württemberg

## Fueßnote
Katrin Lang (Weinkönigin)

D **Katrin Lang** (* 4. Juli 1999 z Ebringe am Schyymbeg, Baade-Wiirttebäärg) isch di 74. Dytsch Wyycheenigi. Si stammt wie iri Voorgängeri Sina Erdrich us dr Wyyregioon Baade. 

## Lääbe
D Lang stammt us ere Räbuurefamilie. No dr Schuel het si Räbbyyri gleert am Staatswyyguet z Fryybeg un ab 2019 het si Räbböu & Oenology am Wyycampus z Naistadt an dr Wyystrooß studiert. Si schafft in eme Haiderschemer Wyyguet im Maarkgreeflerland as Oenoloogi un Räbbyyri.

Am 21 Juuni 2021 isch d Lang zur 71. Baadischi Wyycheenigi gweelt woore. Wyybrinzässene sin d Victoria Lorenz (Ortenau) un d Michaela Wille (Tauberfranken) gsii. In irem Amt het d Lang e Hilfsakzioon fir d Opfer vu dr Hoochwasserkataschtroof 2021 im Ahrdaal organisiert.

Am 30. Septämber 2022 isch d Katrin Lang derno im Saalböu z Naistadt an dr Wyystrooß zur Dytsche Wyycheenigi gweelt woore. Bi dr Wahl 2022 hän zum eerschte Mool d Fäärnseh-Zueschauer*ne un s Publikum bi dr Entschaidig chenne mitmache. Doodermit isch d Lang di eerscht Wyycheenigi, wu mit Hilf vu Zueschauerstimme gweelt wooren isch. Zue ire Wyybrinzässene sin d Luise Böhme us dr Wyyregioon Saale-Unstrut un d Juliane Schäfer us dr Wyyregioon Rhyyhesse gweelt woore. D Lang isch di eerscht Dytsch Wyycheenigi vu Ebringe syt 25 Johr; di letscht Ebringeri im Amt isch 1997/98 d Natascha Thoma gsii.

## Fueßnote
Sina Erdrich

D **Sina Erdrich** (* 22. Septämber 1997 z Durbach, Baade-Wiirtebäärg) isch eine dytschi Bolitikeri un isch ab em 24. Septämber 2021 di 73. Dytsch Wyycheenigi gsii. Si stammt us dr Wyyregioon Baade. 

## Lääbe
D Sina Erdrich isch d Doochter vun ere Räbuurefamilie. Mit 19 Johr isch si anne 2019 in irem Haimetoort Durbach fir di Freie Wehler in Gmairoot yyzooge, si isch doodermit di jingscht Reeti in ire Gmai woore. Ire bolitisch Zyyl isch di attraktiiv Gstaltig vum Oort fir jungi Mänsche gsii. En ander wiichtig Aaliige fir si isch dr Kliimaschutz, wel dr Kliimawandel dr Rääbe vu ire Familie seli zuesetzt. Si wett si au steerker fir dr Chauf un dr Feerderig vu regionaale Wyy yysetze. No dr Kommunalwahl 2024 isch si us em Durbacher Gmairoot uusgschiide.

Si het an dr Uniwersiteet Fryyburg aafange Bildigswisseschaft studiere un macht ire Master an dr Hochschuel Geisenheim z Hesse. Dernääbe schafft si in ere Chinderdaagesstätt.

2018/19 isch d Erdrich Durbacher Wyybrinzässi gsii. Am 7. Juni 2019 isch d Sina Erdrich zur 70. Baadische Wyycheenigi gwehlt woore. Si isch di dritt Baadisch Wyycheenigi gsii, wu vu Durbach chuu isch. Wyybrinzässene sin d Hanna Mußler us dr Ortenau un d Simona Aurelia Maier us em Kraichgau gsii. Si het s Amt vu dr Baadische Wyycheenigi modärnisiert mit Insta-Reals, Social Media-Presänz un Online-Wyybroobe. Iri Amszyt isch wäg dr Pandemy um ai Joor verlengeret woore. 

Am 24. Septämber 2021 isch d Sina Erdrich Bei der Wahl zur im Saalbau in Neustadt an der Weinstraße zur 73. Dytsche Wyycheenigi gwehlt woore. Wyybrinzässene sin d Saskia Teucke us dr Wyyregioon Bfalz un d Linda Trarbach us dr Wyyregioon Ahr woore. Di drei Fraue hän si geege siibe Kandidatene duuregsetzt. Wäg dr Corona-Pandemy het s e bsunder Uuswaalverfaare gee.

D Sina Erdrich isch as Dytschi Wyycheenigi vor allem bekannt woore, wel si wäg dr COVID-19-Pandemy e Social-Media-Kunzept entwoorfe het, go ire Amt digitaal uusiebe. Iri Noofolger isch isch im Septämber 2022 derno d Katrin Lang vu Ebringe woore.

## Fueßnote
Your Love (Nicki-Minaj-Lied)

**Your Love** ìsch a Liad vu dr Rapperin Nicki Minaj üss ìhrem Debü-Schtüdioàlbum *[[Pink Friday]]* (2010). ’S ìsch àm 1. Jüüni 2010 vu da Läibel Young Money, Cash Money un Universal Motown veräffentligt worra àls Hàuiptsìnggel vum Àlbum — ’s hàt s’ Liad *Massive Attack* ärsätzt.

*Your Love* ìsch vu dr Minaj, em Joseph Hughes, em David Freeman, em Andrew „Pop“ Wansel gschrììwa worra un ìsch vum Duo Pop & Oak produziart worra. S’ Liad ìsch àls a „Rap-Bàllààda“ bschrììwa worra. ’S hàt a riahwiger Tempo àls ìn dr Minaj ìhra friahjera Wark. S’ Liad hàt dr saalwa Tàkt wia ìn dr Annie Lennox ìhra Cover-Wärsioon vum Liad *No More I Love You’s* (1986) vu The Lover Speaks. *Your Love* ìsch jewills uff Plàtz 14 un 4 ìn da Charts US Billboard Hot 100 un Hot R&B/Hip-Hop Songs ànakumma. Bis ìm Jüüni 2016 ìsch s’ Liad 1,5 Millioona Mol uff’m Internet uffglààda worra.

## Veräffentligungsgschìcht

## Plàtziarunga ìn da Charts
### ìn da Wuchacharts

### ìn da Joohrescharts

## Üsszaichnunga fìr Müüsikverkaif

## Weblìnks
* 
* 
* s’ Liadtäckscht vu Your Love bii Genius (anglisch)
* Your Love bii Discogs (hoochdiitsch)
* Your Love bii AllMusic (anglisch)
* Your Love bii MusicBrainz (anglisch)

## Ainzelnoohwiisa
Davis

**Davis** isch e Familiename. Eso haiße z. B. die Lyt: 
* Jefferson Davis (1808–1889), en amerikanische Politiker
* Miles Davis (1926–1991), en amerikanische Dschääs-Drumbeeter, -Flügelhornist, Komponist und Bändliider
Schlöth

**Schlöth** isch e Familiename. Eso haiße z. B. die Lyt: 
* Achilles Schlöth (1858–1904), e Baasler Bildhauer
* Ferdinand Schlöth (1818–1891), e Schwizer Bildhauer
Schlegel

**Schlegel** isch e Familiename. Eso haiße z. B. die Lyt: 
* August Wilhelm Schlegel (1767–1845), e dytsch Autoor
* Doris Haas-Schlegel (* 1936), e dytschi Haimetautoori
* Hermann Schlegel (1804–1884), e dytsch Ornitholog
Irene

**Irene** isch e Vorname fir Fraue. Eso haiße z. B. die Lyt:
* Irene von Athen
* Irene Brügger
* Irene Fischer (Schauspielerin, 1959)
* Irene Widmann
Burger

**Burger** isch e Familiename. Eso haiße z. B. die Lyt: 
* Alois Burger (1908–1959), e dytsche Haimetschriftsteller
* Günther Richard Burger (1924–2017), e dytsche Lehrer, Haimetdichter un Naturschitzer
* Hermann Burger (1942–1989), e Schriftsteller, Journalist und Germanischt us em Aargau
* Klaus Burger (* 1958), e dytsche Bolitiker (CDU)
* Marisa Burger, e dytschi Logopedi
* Stephan Burger (* 1962), e dytsche Erzbischof
Adams

**Adams** ìsch a Familienàme. So haisse z. B. die Litt: 
* Amy Adams (Politikerin) (* 1971), a näiseelandischa Politikera
* Lance Adams-Schneider (1919–1995),  a näiseelandischer Politiker un Diplomàt
Campbell

**Campbell** isch e Familiename. Eso haiße z. B. die Lyt: 
* Bruce Campbell (* 1958), en amerikanische Schauspiler, Produzent, Schriftsteller und Regisseur
Kirsten

**Kirsten** isch e Vorname fir Fraue und e dytsche Familiename. Eso haiße z. B. die Lyt:
* Kirsten Lehnig
* Kirsten Mahlke
* Reiner Kirsten
Dominique

**Dominique** isch e Vorname fir Fraue un fir Manne. Eso haiße z. B. die Lyt:
* Dominique Baettig
* Dominique Baumann
* Dominique Gisin
* Dominique Hasler
* Jean-Auguste-Dominique Ingres
* Dominique Strauss-Kahn
Emma

**Emma** isch e Vorname fir Fraue. Eso haiße z. B. die Lyt:
* Emma Paolini
* Emma Graf
* Emma Eigenmann
* Emma Herwegh
* Emma Watson
Watson

**Watson** isch e Familiename. Eso haiße z. B. die Lyt: 

* Emma Watson (* 1990), e englischi Schauspilerin
* James Watson (1928–2025), en amerikanische Biochemiker und Nobelbriisdreeger
Rupert

**Rupert** isch e Vorname fir Manne. Eso haiße z. B. die Lyt:
* Rupert Gießler
* Rupert Grint
* Rupert Neudeck
Erwin

**Erwin** isch e Vorname fir Manne. Eso haiße z. B. die Lyt:
* Erwin Teufel
* Erwin Rommel
* Erwin Schrödinger
* Erwin Nievergelt
* Erwin Sellering
* Erwin Haller
* Erwin Monterin
Lehmann

**Lehmann** heissed die Lüüt:
* Alisha Lehmann, a Schwiizer Füassbàllschpìelera
* Gunther Lehmann (Dichter), e dytsche Architäkt un Dialäktdichter
* Karl Lehmann, Bischof vu Mainz
* Siegfried Lehmann, e dytsche Bolitiker (Bindnis 90/Di Griene).
Benz

**Benz** heissed die Lüüt:
* August Benz, e dytsche Lehrer un Haimetdichter
* Josef Benz (Bobfahrer), e Schwyzer Bobsportler, Olympiasiiger un Rännschlittefunktionär
Keller (Familienname)

**Keller** isch e Familiename, wu abglaitet isch vum hochdytsche Wort fir Chäller.

Eso haiße z. B. die Lyt: 
* Anna Keller (Frauenrechtlerin), e Schwyzer Lehreri, Schriftstelleri un Fraueräächtleri
* Augustin Keller (General), e Schwyzer Bruefsmilidär
* Franz Keller, e Schwiizer marxischdische Psücholòog
* Fritz Keller (Winzer), e dytsche Räbbuur, Wyyhändler, Gaschtronom, Hotelier un Fueßballfunktioneer
* Gottfried Keller, e Schwiizer Schriftsteller und Politiker
* Hermann Keller, a deitscher Musikwissaschaftler, Kombonischt, Organischt
* Judith Keller (Schauspielerin), e Schwyzer Schauspiileri, Reschiseeri, Musikeri un Autori
* Karin Keller-Sutter, e Schwizer Politikeri
* Marianne Binder-Keller, e Schwiizer Politikerin
* Marthe Keller, e Schwyzer Schauspiileri
* Max Keller (Politiker), e ditsche Verwaltigsjurischt 
* Otto Keller, a schwäbischer Schriftsteller
* Rudolf Ernst Keller, en Schwyzer Gërmanischt
* Véréna Keller, e Schwizer Sozialarbeiteri und Dekanin
* Willi Keller, e dytsche Schurnalischt un Autor
Köhler (Familienname)

**Köhler** isch e Familiename, wu abglaitet isch vum hochdytsche Wort fir Chöler.

Eso haiße z. B. die Lyt:
* Friedrich August Köhler, a deitscher evangelischer Pfarrer
* Horst Köhler, dr nynt Bundesbresidänt vu dr Bundesrepublik
* Michael Köhler, e dytsche Dialäktautor
* Walter Köhler (NSDAP), ä dütsche Politiker vo de NSDAP
Mahathir Mohamad

Dr **Mahathir Mohamad** (* 10. Juli 1925 z Alor Setar) isch e malaysische Politiker. Er het ä längi Karriere in dr Politik gha und isch e wichtigi Figur in dr Gschicht vo Malaysia.

Dr Mahathir het sini politischi Karriere im Johr 1946 als Dokter aagfange und isch speter in dr Politik aktiv worde. Er het verschiidene wichtigi Poste in dr Regierig vo Malaysia gha, inklusive Ministerposte im Bereich Bildig und Finanze. Im Johr 1981 isch er zum Präsident vo dr United Malays National Organization (UMNO) gwählt worde, wo d Hauptpartei in Malaysia isch.

Im Johr 1981 isch dr Mahathir zem Premierminischter vo Malaysia gwählt worde. Er het während sinere Amtszyt verschiideni Reforme und Entwickligsprojeckt für s Land in die Weeg gleitet. Unter siner Leitig isch Malaysia zu eim vo de Tigerstaate vo Südostasie worde.

Under sinere Füehrig het Malaysia au wichtigi Projäkt wie "Look East Policy" initiiert, wo d Zämmenarbet mit Japan und anderi asiatischi Länder gförderet het. Das het zumene umfangriiche Technologietransfer und ere änge wirtschaftlige Partnerschaft gfüehrt.

Im Johr 2003 het dr Mahathir sis Amt als Premierminischter ufgäh und sich us dr aktive Politik zruggzoge.

## Fuessnoote
Jordan Bardella

Dr **Jordan Bardella**  (* 13. Septamber 1995 z’ Drancy, Département Seine-Saint-Denis) ìsch a frànzeescher Politiker vu dr Pàrtäi Rassemblement National (RN). 

Dr Bardella schtàmmt vun’ra itàlianisch-àlgeerischa Fàmìlia. Ànna 2012 ìsch’r Mìtglììd vum Front National (em hìttiga RN) worra. Ànna 2015 ìsch’r pàrlàmäntààrischer Mìtàrwaiter vum FN-Àbgoordneta Jean-François Jalkh worra. Vu 2017 bis 2019 ìsch’r Wortfiahrer vu dr Pàrtäi gsìì. Ànna 2018 ìsch’r Mìtglììd ìm Nàzionààlvorschtànd vu dr Pàrtäi worra, un vu 2018 bis 2021 hàt’r Génération Nation, d’ Jugendbeweegung vum Rassemblement National, glaita. Üsserdam ìsch’r zitter 2015 Regionààlroot vu dr Île-de-France. 

Bii dr Öiropàwàhl vu 2019 ìsch’r mìt 23 Joohra Schpìtzakàndidààt vum RN gsìì. Doo hàt d’ Pàrtäi d’ maischta Sìtza-n-ìm Öiropäischa Pàrlàmant gwunna. Kurz noh dr Wàhl ìsch dr Bardella zwaiter schtällvertrattander Vorsìtzender vu dr Pàrtäi worra. Ànna 2021 ìsch’r RN-Schpìtzakàndidààt gsìì ìn dr Île-de-France; d’ RN-Lischta hàt àwwer d’ Wàhl nìt gwunna. Ìm saalwa Joohr hàt’na d’ Marine Le Pen àls äärschter schtällvertrattander Vorsìtzender ärnännt. Wahrend dr Presidantschàftswàhl vu 2022, wu d’ Le Pen mìtgmàcht hàt, ìsch dr Bardella vorlaifiger Vorsìtzender vu dr Pàrtäi worra. Biim RN-Kongrass àm 5. Nowamber 2022 ìsch’r mìt 27 Joohra mìt äbba 85 Prozant vu da Schtìmma àls Vorsìtzender vum Rassemblement National gwählt worra — doo hàt’r dr Louis Aliot gschlààga.

Zitter 2020 ìsch dr Bardella ìn’ra Beziihung mìt dr Nolwenn Olivier, dr Tochter vu dr Marie-Caroline Le Pen un vum RN-Politiker Philippe Olivier. Sa ìsch a Ankelkìnd vum Jean-Marie Le Pen un a Niässla vu dr Marine Le Pen.

## Lüag àui
* d’ Fàmìlia Le Pen

## Weblìnks

* Ìm Jordan Bardella siina offiziälla Websitta (frànzeesch)
* dr Jordan Bardella uff dr Websitta vum Rassemblement National (frànzeesch)
* dr Jordan Bardella ìn dr Àbgoordneta-Dàtabànk vum Öiropäischa Pàrlàmant (hoochdiitsch)
* dr Jordan Bardella bii dr Haute Autorité pour la Transparence de la Vie Publique (frànzeesch)

## Ainzelnoohwiisa
Pornhub

**Pornhub** ìsch a Pornowebsitta vum kànàdischa Unternamma Mindgeek. Uff dr Websitta känna m’r pornogrààfischa Videos un Bìlder züa unterschììdliga Theema un ìn mehrera Schproocha lüaga. D’ Websitta ìsch ànna 2007 z’ Montreal grìnda worra. Ànna 2022 ìsch Pornhub d’ 13. maischtbsüachta Websitta uff dr Walt un d’ zwaita maischtbsüachta Pornowebsitta noh XVideos (Schtànd: Nowamber 2022).

Ìm März 2010 ìsch d’ Websitta vu MindGeek ìwwernumma worra (wo sallamols Manwin ghaissa hàt), wo zàhlriicha àndra Pornowebsitta bsìtzt. D’ Websitta ìsch fàscht ìn dr gànza Walt verfiagbààr — numma a pààr Lander wia Ìndià, Kiina, d’ Filippina, Pàkischtàn un Sri Lanka hann sìe blockiart.

D’ Plàttform ìsch kritisiart worra, wial ainiga Benutzer druff illegààla Inhàlta hoochglààda hann, zem Biischpììl Uffnàhma vu Mìnderjaahriga odd’r vu prìwààta Beziihunga zwìscha-n-Ärwàcksana. Uff dr Websitta ìsch dr Kànààl „GirlsDoPorn“ gsìì, wo ànna 2019 noh-n-ema Prozass waga Mänschahàndel zem säxüälla Zwack gschlossa worra-n-ìsch. Ìm Dezamber 2020 ìsch a Àrtìckel vum New York Times ìwwer dr illegààla Pornhub-Ìnhàlt ärschììna; zitterhar känna m’r nìmm per Mastercard un Visa uff Pornhub känna bezàhla. Àm 14. Dezamber 2020 hàt Pornhub àlla Videos àwaggnmma, wo vu nìt-ìwwerpriafta Benutzer hoochglààda worra sìnn. Domìt ìsch dr Videoànzààhl vu 13,5 Millioona uff 2,9 Millioona gsunka.

Ìm Belehrfilm *Money Shot: The Pornhub Story* wìrd um d’ umschtrìttena-n-Àschpakta vu Pornhub grädd — ìm Film känna m’r loosa, wàs a pààr Pornodàrschtäller ìwwer d’ Websitta maina.

## Lìteràtüür
* 

## Weblìnks

* Pornhub ìn dr Internet Movie Database (anglisch)

## Ainzelnoohwiisa
Laure Lavalette

D’ **Laure Lavalette** (* 16. Àwrìl 1976 z’ Pàriis) ìsch a frànzeescha Politikera vum Rassemblement National (RN). Zitter 2022 ìsch sa Àbgoordneta vum Département Var ìn dr Nàzionààlversàmmlung. Üsserdam ìsch sa zitter 2021 Regionààlräätin vu dr Provence-Alpes-Côte d’Azur, un vu 2014 bis 2022 ìsch sa Gmaindaräätin vu Toulon gsìì.

## ìhr Laawa un Kàrriar
Ìhr Vàtter ìsch Mìtglììd ìn dr neofàschìschta Beweegung Ordre Nouveau gsìì un hàt sìch schpeeter em Front National (FN) ààgschlossa. Ar ìsch Ankelkìnd vu’ma Kampfer vu da Croix-de-Feu gsìì — dàs 
ìsch a Liiga, wo ànna 1936 uffgleest worra-n-ìsch. Ar ìsch FN-Kàndidààt gsìì bii da Pàrlàmantswàhla vu 1993 un 1997 ìm 5. Wàhlkrais vum Département Gironde.

D’ Laure Lavalette hàt z’ Bordeaux a Maischterpriafung vum Wiiracht bschtànda un hàt sìch ànna 1999 z’ Toulon nììdergloo. Wahrend ìhrem Schtudium hàt sa zwìscha 1996 un 1998 d’ Àbtailung Bordeaux vu dr nàzionàlìschta un identitäära Beweegung Renouveau Étudiant glaita, wo mìt’m Front National un dr Groupe Union Défense (GUD) verbunda gsìì ìsch. Noh dr Zittung *L’Express* hàt dia Grupp hüüfig àn Kampfa un Ìwwerfàlla geega-n-ìwwer Lìnks-Àktìwìschta mìtgmàcht.

Ànna 1997 hàt sìch d’ Lavalette em Front National ààgschlossa. Ìm Joohr druff ìsch sa FN-Kàndidààtin bii dr Kàntonààlwàhl z’ Bègles ìm Département Gironde gsìì, àwwer ìsch nìt gwählt worra. Ànna 1999 ìsch sa Mìtglììd ìm Bruno Mégret siinera Pàrtäi Mouvement National Républicain (MNR) — dàs ìsch a Àbschpàltung vum Front National gsìì. A pààr Moneeta schpeeter ìsch sa zem FN z’ruckkumma.

Ànna 2014 ìsch d’ Lavalette àls Opposizioons-Gmaindaräätin z’ Toulon gwählt worra. Ànna 2021 ìsch sa àls Regionààlräätin vu dr Provence-Alpes-Côte d’Azur gwählt worra. Wahrend dr Presidantschàftswàhl vu 2022 ìsch sa aina vu da 13 Wortfiahrer vu dr Marine Le Pen gsìì un ìsch hüüfig ìn da Meedia-n-ufftratta. Vor dr Kàmpània hàt ìhra dr ehamààliga BFMTV-Schurnàlìschta Pascal Humeau a pààr Rootschlaag gaa.

Bii dr Pàrlàmantswàhl vu 2022 ìsch d’ Lavalette ìm 2. Wàhlkrais vum Var àls Àbgoordneta gwählt worra — àn dr zwaita Wàhlrunda hàt sa dr LREM-Kàndidààt Ange Musso mìt 51,64 Prozant vu da Schtìmma gschlààga. Waaga-n-em Siig hàt sa üss ìhrem Àmt àls Gmaindaräätin vu Toulon müassa z’rucktratta. Ìn dr Nàzionààlversàmmlung ìsch sa Mìtglììd vum Üssschuss fìr soziààla-n-Ààglaagahaita — doo düet sa d’ FN-Fràkzioon koordiniara.

D’ Lavalette ìsch kàthoolischa Tràdizionàlìschta un geht jeeder Sunntig uff dr tridentiinischa Mass. Sa ìsch d’ Müatter vu fìmf Kìnder, drunter a behìnderta Tochter.

## Weblìnks

* d’ Laure Lavalette ìn dr Àbgoordneta-Dààtabànk vu dr Nàzionààlversàmmlung (frànzeesch)
* d’ Laure Lavalette bii dr Haute Autorité pour la Transparence de la Vie Publique (frànzeesch)
 
## Ainzelnoohwiisa
Blumenthaler SV

**Blumenthaler SV** isch a dütsche Fußballverein us Blumenthal, em nordlichste Bezirk vo dr Stadt Bremen. De Verein isch am 6. Juni 1919 als Blumenthaler Sportverein vu früehere Mitglieder vom Blumenthaler Fußballverein 1912 gründet worde. Dä Fußballverein isch dr Nofolgervarein vom Spiel- und Sport Blumenthal und ghört zur historische Tradition vo dr *SG Aumund-Vegesack*, wo hüt no aktiv isch. Als e Arbeiterverein isch dr SV in de 1920er und frühne 1930er Johr en Teil vom Arbeiter-Turn- und Sportbund (ATSB) gsi. D Schpieler vum erstä Männersoccer-Team spiele in dr fünfte Klasse, dr "Bremen Liga".